Dient

O (u la) dientTanto masculín como femenín (d'o latín < DENTE(M)) ye una pieza anatomica dura, ficata en os uesos maxilars de bels animals gnatostomatos y que tien funcions relacionatas con l'alimentación.

 Partis d'un dient 
A parti superior d'o dient, visible, que sobreix d'a cheniva se diz corona mientres que o cuello d'o dient ye a zona d'unión d'a corona con a radiz. Ista ancla o dient a l'alveolo dental y ye recubierta por a dentina.

 Dient propiament dito
 Esmalte: Cubierta de gran dureza que recubre a corona en un 94% ye feita de material inorganico, ye a parti mas dura de l'organismo
 Dentina: Por debaixo d'o esmalte d'a corona y d'o cimento d'a radiz. Teixito mas tovo y elastico que no lo esmalte, proteche iste d'as fracturas
 Cimento dental: Teixito osio sin d'irrigación ni niervos. En un 55% lo forma hidroxiapatita y a resta augua. Ye a parti mas externa d'a radiz dental. En o cimento se i fican os ligamentos periodontals que unen a radiz con o ueso alveolar
 Polpa dental: Tamién dito niervo, engloba os vasos sanguinios y as terminacions niervosas.
 Estructuras periodentals
 Periodonto: conchunto de teixitos que rodeyan o dient que se composa d'a cheniva, o ueso alveolar y o ligament periodontal.

 Funcions d'os dients 
 Dichestivas: tallar, mosigar y triturar os alimentos solidos.
 Prensils: subchectar as presas en animals u obchectos diversos ta elaborar-los en sociedaz prehistoricas u de tecnolochía simpla.
 Participar en l'articulación de parolas en o lenguache oral.

 Clasificación d'os dients 
 Incisivos: tallan.
 Caninos u catirons: esgarran.
 Premolars: trituran.
 Molars u caixals: molen.

 Denticions 
180px|thumb|Nino amostrando os suyos dients de leit
Cada especie animal tien o suyo propio patrón de piezas dentals y de creiximiento d'istas. Os humans tienen dos denticions, la una infantil (dita "de leit") y l'atra definitiva, con as radices solidament implantatas en as chenivas. Iste cambio de dients se debe a o creiximiento d'a cavidat bucal, que en naixer no ye prou ampla como ta acullir os dients definitivos.

Notas

Referencias

 Vinclos externos 

  Visión anatomica d'os dients en os animals
  Visión anatomica d'os dients en os humans

*
Categoría:Biquipedia:Articlos con partes que amenistan referencias